CELEX: 52015PC0491
Language: fi
Date: 2015-10-13
Title: Muutettu ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen tekemisestä

EUROOPAN KOMISSIO
            Bryssel 13.10.2015
            COM(2015) 491 final
            2006/0058(CNS)
            Muutettu ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen tekemisestä
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Euroopan yhteisö ja sen jäsenvaltiot ja Amerikan yhdysvallat allekirjoittivat 25 ja 30 päivänä huhtikuuta 2007 lentoliikennesopimuksen (EU:n ja Yhdysvaltojen välinen lentoliikennesopimus). 
                   Sopimuksella haluttiin erityisesti helpottaa kansainvälisten lentoliikennemahdollisuuksien laajentamista avaamalla markkinoille pääsy ja maksimoimalla hyödyt kuluttajille, lentoyhtiöille, työntekijöille ja väestölle Atlantin molemmin puolin.
            
            
               EU:n puolella sekä unioni että sen jäsenvaltiot ovat sopimuksen osapuolia. Ratifiointi saatettiin päätökseen jäsenvaltioissa vuonna 2014. Kroatian tasavalta liittyy sopimukseen sen menettelyn mukaisesti, josta määrätään  Kroatian liittymisehtoja koskevassa asiakirjassa. 
            
            
               Nyt annettava ehdotus koskee komission alkuperäisen ehdotuksen (2006/0058 (CNS))
                  1
                 muuttamista  erityisesti Lissabonin sopimuksen voimaantulon huomioon ottamiseksi. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI 
            
            
               Ei sovelleta.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ei sovelleta.
            
            
               4.TALOUSARVIOVAIKUTUKSET 
            
            
               Ei sovelleta.
            
            
               2006/0058 (CNS)
            
            
               Muutettu ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Amerikan yhdysvaltojen välisen lentoliikennesopimuksen tekemisestä
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin hyväksynnän
                  2
               , 
            
         
         
            
               sekä katsoo seuraavaa:
            
            
               (1)Komissio on neuvotellut Euroopan yhteisön ja sen jäsenvaltioiden puolesta Amerikan yhdysvaltojen kanssa lentoliikennesopimuksen, jäljempänä 'sopimus', noudattaen neuvoston päätöstä komission valtuuttamisesta aloittamaan neuvottelut.
            
            
               (2) Sopimus allekirjoitettiin 25. ja 30. huhtikuuta 2007. Se olisi hyväksyttävä unionin puolesta,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               1. Hyväksytään Euroopan yhteisön ja sen jäsenvaltioiden sekä Amerikan yhdysvaltojen välinen lentoliikennesopimus, jäljempänä 'sopimus', unionin puolesta.
            
            
            
               2. Neuvoston puheenjohtaja nimeää henkilön tai henkilöt, jo(i)lla on oikeus tallettaa Euroopan unionin puolesta sopimuksen 26 artiklassa tarkoitettu hyväksymisasiakirja osoitukseksi siitä, että Euroopan unioni sitoutuu noudattamaan sopimusta, sekä antaa seuraavan ilmoituksen: 
            
            
                  ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.”
            
            
               2 artikla
            
            
               1. Sopimuksen 18 artiklalla perustetussa sekakomiteassa unionia edustaa komissio.
            
            
               2. Komissio vahvistaa sekakomiteassa ilmaistavan unionin kannan siltä osin kuin on kyse  sopimuksen 14 ja 20 artiklan soveltamisalaan kuuluvista asioista, kuultuaan ensin neuvoston nimeämää erityiskomiteaa.
            
            
            
            
               3 artikla
            
            
               Tämä päätös tulee voimaan päivänä, jona se hyväksytään.
            
            
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
         
         
            
                  
                     (1)
                  http://eur-lex.europa.eu/legal-content/EN/TXT/?qid=1427727730466&uri=CELEX:52006PC0169(02)
               
               
                  
                     (2)
                  EUVL C 81 E/01, 15.3.2011.